CELEX: 32016R0005
Language: hu
Date: 2016-01-05 00:00:00
Title: A Bizottság (EU) 2016/5 rendelete (2016. január 5.) a 748/2012/EU rendeletnek a környezet védelmére vonatkozó alapvető követelmények végrehajtása tekintetében történő módosításáról (EGT-vonatkozású szöveg)

6.1.2016   
            
            
               HU
            
            
               Az Európai Unió Hivatalos Lapja
            
            
               L 3/3
            
         A BIZOTTSÁG (EU) 2016/5 RENDELETE
   (2016. január 5.)
   a 748/2012/EU rendeletnek a környezet védelmére vonatkozó alapvető követelmények végrehajtása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 6. cikke (2) bekezdésére,
   mivel:
   
               (1)
            
            
               A 216/2008/EK rendelet 6. cikkének (1) bekezdése előírja, hogy a termékeknek, alkatrészeknek és berendezéseknek meg kell felelniük a nemzetközi polgári repülésről szóló egyezmény (a továbbiakban: Chicagói Egyezmény) 2011. november 17-én kiadott 16. mellékletének I. és II. kötetében szereplő környezetvédelmi követelményeknek, a melléklet függelékei kivételével. A szóban forgó követelményeket a 748/2012/EU bizottsági rendelet (2) ültette át az uniós jogba.
            
         
               (2)
            
            
               A Chicagói Egyezmény 16. mellékletének I. és II. kötete 2014-ben módosult, és új zajvédelmi szabványokkal egészült ki.
            
         
               (3)
            
            
               A 748/2012/EU rendeletet ezért ennek megfelelően módosítani kell.
            
         
               (4)
            
            
               Az ebben a rendeletben szereplő rendelkezések az Európai Repülésbiztonsági Ügynökség által kiadott véleményen alapulnak a 216/2008/EK rendelet 17. cikke (2) bekezdése b) pontjának és 19. cikke (1) bekezdésének megfelelően.
            
         
               (5)
            
            
               Az e rendeletben előírt intézkedések összhangban vannak a 216/2008/EK rendelet 65. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A 748/2012/EU rendelet I. melléklete (21. rész) 21.A.18 a) pontjának helyébe a következő szöveg lép:
   
      
                  „a)
               
               
                  A légi jármű típusalkalmassági bizonyítványának kiállításához kapcsolódó alkalmazandó zajvédelmi követelmények előírása megfelel a Chicagói Egyezmény 16. melléklete I. kötete II. részének 1. fejezetében, illetve:
                  
                              1.
                           
                           
                              szubszonikus sugárhajtású repülőgépek esetében – a körülményektől függően – az I. kötet II. részének 2., 3., 4. és 14. fejezetében;
                           
                        
                              2.
                           
                           
                              légcsavaros repülőgépek esetében – a körülményektől függően – az I. kötet II. részének 3., 4., 5., 6., 10. és 14. fejezetében;
                           
                        
                              3.
                           
                           
                              helikopterek esetében – a körülményektől függően – az I. kötet II. részének 8. és 11. fejezetében;
                           
                        
                              4.
                           
                           
                              szuperszonikus repülőgépek esetében – a körülményektől függően – az I. kötet II. részének 12. fejezetében; valamint
                           
                        
                              5.
                           
                           
                              billenőrotorok esetében – a körülményektől függően – az I. kötet II. részének 13. fejezetében szereplő rendelkezéseknek.”
                           
                        
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 5-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 79., 2008.3.13., 1. o.
   
   
      (2)  A Bizottság 2012. augusztus 3-i 748/2012/EU rendelete a légi járművek és kapcsolódó termékek, alkatrészek és berendezések légialkalmassági és környezetvédelmi tanúsítása, valamint a tervező és gyártó szervezetek tanúsítása végrehajtási szabályainak megállapításáról (HL L 224., 2012.8.21., 1. o.).